FK Borac Šamac

FK Borac Šamac je nogometni klub iz Šamca, Bosna i Hercegovina.

Klub osnovan je 1919. pod imenom Bosanac.

Godine 1950. bio je među 15 najboljih klubova u Bosni i Hercegovini. Četiri puta igrao je u kvalifikacijama za ulazak u viši rang takmičenja: 1950, 1964, 1969. i 1976. Dva puta igrao je u 1/16 finala Kupa Jugoslavije. Godinama je šamački tim igrao u jedinstvenoj i regionalnim ligama Bosne i Hercegovine, u kojima je uvijek imao zapaženu ulogu.

Fudbaleri Borca učestvovali su u prvenstvu RS-a, najprije u takmičenju na području POR Doboj, potom u Prvoj ligi RS-a do 2000. Uslijedila je selidba u niži rang takmičenja – u Drugu ligu, a u T/S 2001/2002. i u treći stepen takmičenja.

U Kupu RS 1997. stigao je do četvrtine finala, a 2004. do osmine finala.

U sezoni 2005/06. u Drugoj ligi RS Centar, Borac je osvojio prvo mjesto i plasirao se u elitnu ligu RS-a.

 Historija kluba 

 Borac od osnivanja do završetka Drugog svjetskog rata 
Nogometno igralište je bilo je na području bare

 Periodu od završetka Drugog svjetskog rata do kraja 50-tih 
„Borac“ se takmiči u Tuzlanskoj ligi. „Borac“ ulazi u kvalifikacije za Republičku ligu BiH 1950. godine. Uspjeva poraziti „Borca“ iz Čapljine i ulazi u društvo najboljih timova među kojima su FK Sloboda, Čelik Zenica i Borac Banja Luka.

Kao trener angažovan je Slavko Marić, predratni aktivni igrač prvoligaša Slavije iz Sarajeva, koji je iako aktivan tri godine u Šamcu.
Pored njega, došao je iz Sarajeva golman Slobodan Šipovac. Nakon par godina on je karijeru nastavio u Prvoj ligi Jugoslavije, igrajući za Slavoniju Osijek.

Za Borac je tada nastupao i Martin Batinić. Igrali su i Ivica Lubina iz Osijeka, Branko Mikulić iz Zagreba, Pavo Adrović iz Slavonskog Šamca, Ivića Zamečnik i Norković.
Od Šamčana su tada bili u najboljoj formi Selim Zurapović, Smail Ibralić, Huso Dervić-Cola, Suljo Zurapović, Milan Ikić-Bokelj, Radislav Spasić-Uco. 
Na početku pedesetih godina u takmičenju u tuzlanskoj ligi pojavljuju se igraći iz mlađe generacije: Safet Mesić, Avdo Arslanović, Alija Drljačić-Štrik, Ibrahim H. Alijagić-Ibar, Safet Tokalić-Sore, Meho Tabaković-Ćiva. Borac se stalno održava u takmičenju tuzlanske lige. Najbolji fudbaler Borca za naredne godine biće Mustafa Salkić.
Osim njega, nastupa već njegova generacija i to će biti jedan od najboljih sastava Borca svih vremena. To su: Đevdo Omeranović, Mustafa Pistoljević, Safet H.Alijagić, Mersad Bobić, Kemal Dzakić, Franjo Martinović, Jusuf Mesić, Janko Tovirac, Šaban Jasenica, Salkić Adil-Adac i Esad Dervić–Eščić. Na golu je bio Marko Lagančić.

 Borac šezdesetih godina 

Krajem pedesetih i početkom šezdesetih  godina dolaze i mlađi: Mustafa Ćoralić, Enes Alatović–, Kemal Porobić, Salih Ćoralić, Mustafa Tokalić.

Borac se 1959/1960. bori u Tuzlanskoj zoni i plasmanom na 4. mjesto osigurava ulazak  u Republičku ligu. U slijedećoj sezoni igra u Tuzlanskoj zoni. Javljaju se već igrači nove generacije. To su: Zijo Pelešević, Mustafa Hodžić, Sabah H.Alijagić, Adem Muratović, Šačir Palata, Hajro Zurapović, Pero Vasiljević, Veselin Ivković, Brano Antunović.

U sezoni 1963/1964. Borac se ponovo bori za ulazak u Republičku ligu, a tu je već i nova generacija: Esad H.Jusufović–Tunti, Ešref Zaimbegović, Safet Kapetanović, Zvonko Prce. Iz Hasića je pristupio kao pojačanje Ilija Katić, a u Borac se vratio Mustafa Ćoralić. Jaka ekipa sastavljena od igrača iz više generacija uspjela je te godine nadmoćno osvojiti prvenstvo Tuzlanske lige davši u 30 susreta čak 115 golova od čega sam Ilija Katić 45. Pobjeđeni su Lukavac sa 10:2, Maglaj sa 8:1, Modriča sa 5:0 i 6:1, Tešanj sa 5:0, Zvornik sa 7:3. Najozbiljniji protivnik bilo je „Jedinstvo“ Odžak koje je dugo vremena bilo u bliskoj pratnji Borca.
Kvalifikacije za ulazak u Republičku ligu igrao je „Borac“ protiv „Slobode“ iz Bosanskog Novog. U Šamcu je bilo 2:1 za „Borac“, a u Bosanskom Novom 2:2. Junaci utakmice u B.Novom bili su igrači odbrane Mersad Bobić i Sabahudin H. Alijagić. Poslije vodstva „ Slobode“ od 2:0 nakon samo 20 minuta igre, izjednačenje je postigao Mersad Bobić iz jedanaesterca, koji je bio dosuđen nakon faula nad Ilijom Katićem. Izjednačenje je postigao desetak minuta prije kraja Mustafa Salkić, nakon izvanrednog i teškog dvoboja sa centarhalfom i golmanom domaćih.

Od 1964. do 1966. godine „Borac“  uspješno igra u Republičkoj ligi BiH. “Borac“ je napustio igrač Ilija Katić i pristupio drugoligašu „Slavonija“ iz Osijeka, gdje će napraviti respektabilnu karijeru koju će nastaviti u Partizanu iz Beograda, a zatim u inostranstvu.
Borac pojačava nekoliko igrača iz seoskih ekipa. To su Ivan Katić,  centarhalf Ilija Mikić, Ivo Galić i Mato Lukač.
Ostaju u pamćenju pobjede u Bos. Šamcu protiv „Jedinstva“ Brčko 3:0, „Jedinstva“ Bihać 4:0, „Rudara“ Ljubija 2:1 i 3:1, „Bosne“ Sarajevo 4:1 i 3:1, „Radnika“ Bijeljina 6:0 kao i uspjesi protiv „Iskre“ u Bugojnu 1:0, „Pretisa“ u Vogošći 3:1 i „Pofaličkog“ u Sarajevu 2:0.

Posebno dobro igra „Borac“ u jesen 1965. godine kad postaje jesenji prvak Republičke lige. Po ocjenama novinara „Sportskih novosti“ iz Zagreba, Mustafa Ćoralić biva proglašen najboljom lijevom spojkom (ranije igrač sa brojem 10) i ujedno najbolje ocijenjenim igračem Republičke lige, a Ešref Zaimbegović najboljom desnom spojkom Republičke lige (igrač sa brojem 8) u toj polusezoni. U proljeće 1966. godine obojica nastupaju za amatersku reprezentaciju BiH u susretu sa reprezentacijom Slovenije u Ljubljani. Ćoralić biva pozvan i u amatersku reprezentaciju Jugoslavije. Najbolji strijelac „Borca“ u obje godine takmičenja bio je Esad H. Jusufović. Svojim golovima iz slobodnih udaraca Mustafa Pištoljević postaje poznat među ljubiteljima fudbala u cijeloj BiH.

1966. godine se rasformirala Republička liga i formira više zonskih takmičenja. „Borac“ igra u Tuzlanskoj zoni zajedno sa „Jedinstvom“ iz Brčkog, „Slogom“ iz Doboja,“Radnikom“ iz Bijeljine itd. Posebno ostaje zapamćen susret sa „ Slogom“ u Doboju kada „Borac“ nakon vodstva „Sloge“ od 3:0 slavi pobjedu sa 5:3.
Pristižu novi mladi igrači: golman Mehmed Đuherić, Borisav Pisarević, Safet H.Alijagić (jedan od najboljih golgetera u historiji kluba), Mustafa H.Jusufović, Fadil Mešić, Zlatko Tirić, Slobodan Repčić, Fikret Seljaković.
U sezonu 1968/1969. ulazi „Borac“ sa ambicijama u borbi za prvo mjesto. U klub se iz drugoligaškog BSK-a iz Slavonskog Broda vratio vrsni centarhalf Sabah H.Alijagić, iz vojske se vratio Mujo Begić-Nanijaga, a klub su pojačali Anto Pejčić i Marko Stolić. Pristižu i novi mladi igrači iz podmladka: Mehmed Tabaković-Meša, Suad H.Alijagić, Muhidin Mehmedović, Ibrahim Topalović, Mirsad Arapović, Dževad Ćelić, Kemal Ćelić, Ešref Džakić, Franjo Milinović, Avdo Đuherić.
„Borac“ vodi cijelu sezonu tešku borbu sa „Jedinstvom“ iz Odžaka a posebno sa „Modričom“ iz Modriče. Sva tri kluba pobjeđuju i na domaćem terenu i na strani. Odlučujući korak pravi „Borac“ pobjedom 2:1 u Modriči u jesenjem dijelu. Susret u Šamcu u proljeće završava nerješeno 0:0. Susret koji odlučuje o prvaku odigran je u pretposljednjem kolu u Odžaku gdje „Jedinstvo“ pobjeđuje „Modriču“ sa 1:0 i time omogućuje „ Borcu“ da bez obzira na rezultat posljednjeg kola osvoji prvenstvo.
Safet H. Alijagić je najbolji strijelac sezone, a po mnogim ocjenama, Mujo Begić najbolji igrač Tuzlanske zone.
„Borac“ odlazi u kvalifikacije za 2. saveznu ligu i za protivnika dobija „Metalac“ iz Osijeka. “Borac“ ne uspjeva, jer nakon 2:2 u Šamcu i 1:1 u Osijeku gubi u izvođenju jedanaesteraca.
Jedna generacija nogometaša ovim dostiže svoj zenit i povlači se iz aktivnog igranja ili odlazi na odsluženje vojnog roka, a neki prelaze u druge klubove.

 Borac sedamdesetih i osamdesetih godina 

Sistem takmičenja ostaje zonski. „Borac“ igra u Tuzlanskoj ili Dobojskoj zoni.
Objavljuje se nova generacija fudbalera rođena pedesetih godina:  Reuf Kapetanović, Mensur Kladnjak, Mirza Vajzović, Jovo Nastić, Srebrenko Repčić, Milan Kojić, Joso Tunjić, Asim Salkić, Dževad Seljaković, Ibrahim Jasenica, Mehmed Fočaković, Mehmed Avdibegović, Sead Kurbašić, Salkan Kurbašić, Nurdo H. Jusufović, Namik H. Jusufović, Ridvan Džakić, Dževad Srna.
Mnogi su ponikli iz podmlatka koji je sa velikim uspjehom vodio Veselin Ivković.

U Bosanski Šamac se doseljava fudbaler „Tekstilca“ iz Dervente Ragib Madžarević i ostaje u Šamcu do završetka karijere. Iz Crkvine dolazi vrsni bek Milan Miladinović. 
Do 1975. god. „Borac“ igra sa promjenjivom srećom. Srebrenko Repčić izkazuje svoj izvanredni talenat i prelazi u „Slogu“ iz Doboja, a dvije godine zatim u "FK Sarajevo". Godinu prije toga ponovo je formirana Republička liga BiH koja je sada obuhvatala cijelo područje Republike.

Treniranje tima preuzima Veselin Ivković. Mlada garda pomognuta starijom generacijom: Esad H. Jusufović, Mehmed Đuherić i Safet Kapetanović nezadrživo juriša na prvo mjesto u Dobojskoj zoni što im, sa velikom prednošću, i uspjeva. Ostaje nezaboravna pobjeda nad „Zvijezdom“ iz Gradačca od 10:1 u Bosanskom Šamcu.
U kvalifikacijama za Republičku ligu „Borac“ ima za protivnika „Boksit“ iz Vlasenice. U oba susreta „Borac“ pobjeđuje sa 2:0 i 4:0 i time postaje član najvišeg amaterskog ranga BiH.
U Republičkoj ligi „Borac“ ostaje dvije godine a 1978. zbog smanjenja lige i izgubljene utakmice protiv „Tekstilca“ iz Dervente (za zelenim stolom) napušta ligu. Ostaju zapamćene utakmice protiv „Rudara“ iz Kaknja 1:0 u Bos. Šamcu i 3:0 u Kaknju. Za „Borac“ u ovom periodu igraju Fikret Garić, Đorđe Tešanović, Luka Babić i Dušan Manenica. Đorđe Dušanić pored solidnih igara svojim golovima iz slobodnih udaraca postaje pravi nasljednik Mustafe Pištoljevića.
Pristiže nova generacija: Faruk Arapović, Ismet Drljačić, Sabahudin Hasanović, Ibrahim Tihić, Nihad Dervić, Adnan Omeragić, Jozo Pekić, Zoran Božić, Stipo Senjić, Samir Mešić, Almir Salkić, a nešto kasnije Predrag Lukić, Nenad Lukić, Mehmed Mustafić, Ivića Džebić, Aleksandar Jeftić, Amir Ibrišimović, Senahid Hurtić.

„Borac“ od 1978. do 1992. godine igra u okviru Tuzlanske ili Dobojske zone, a izvjesno vrijeme se pripaja i Banjalučka zona. Rezultati su uglavnom prosječni, „Borac“ rijetko dostiže vrh tabele.
1988. „Borac“ ponovo igra zajedno sa Jedinstvom iz Brčkog, Jedinstvom iz Odžaka, Hajdukom iz Orašja i ostalim starim rivalima. Uprava angažuje za trenera Dževada Bekića iz Brčkog i nekoliko mlađih igrača iz okoline. To su: Mijo Janković i Franjo Vukasović iz Slavonskog Šamca, Drago Koturić i Slavko Matić iz Domaljevca i Slobodan Čeliković iz Brvnika i Sarić Goran iz Oštre Luke.
„Borac“ se bori za vrh tabele, a tako nastavlja i u slijedećoj sezoni kada je za trenera angažovan Nedjeljko Gojković iz Sarajeva. 
Krajem osamdesetih godina javljaju se novi mladi igrači: Branko Pavlović, Neven Marković i drugi.

 Kvalifikacije za viši rang 

 Kvalifikacije za Republičku ligu 1950. godine 
„Borac“ igra kvalifikacije protiv „Borca“ iz Čapljine. Prvu utakmicu u Čapljini rješavaju Čapljinci u svoju korist sa 1:0, u revanšu pobjeđuju Šamčani sa 5:0.
Sastav „Borca“ iz Bos.Šamca nemamo na raspolaganju.

 Kvalifikacije za Republičku ligu 1964. godine 
„Borac“ igra protiv „Slobode“ iz Bosanskog Novog.

Prvi susret u Bos. Šamcu
Borac-Sloboda 2:1 (0:0) 
Strijelci za Borac: Salkić Adil i Salkić Mustafa
Sastav Borca: Alatović, Zurapović, Safet H. Alijagić, Tokalić, Bobić, Mešić J., Salkić M., Zaimbegović, Ilija Katić, H. Jusufović ( Katić Ivan), Salkić A.

Revanš susret u Bosanskom Novom

Sloboda-Borac 2:2 ( 2:1)
Strijelci za Borac: Bobić i Salkić Mustafa.
Sastav „Borca“: Alatović, Zurapović, H. Alijagić Safet (Katić Ivan), Tokalić, H. Alijagić Sabah, Bobić, Salkić M., Zaimbegović, Katić Ilija, Mešić, Salkić A.

 Kvalifikacije za 2.saveznu ligu 1969. godine 

Borac igra protiv Metalca iz Osijeka

Prvi susret u Bos.Šamcu
Borac-Metalac 2:2 ( 0:1)
Strijelci za „Borac“: H. Alijagić Safet-Coner 2
Sastav Borca: Alatović, Kapetanović S., Repčić Sl., Mešić F., H.Alijagić S., Ivković, Lukač, Zaimbegović, H. Alijagić Safet-Coner, Begić, Stolić

Revanš u Osijeku
Metalac- Borac 1:1(1:1) , poslije jedanesteraca 6:5
Strijelci za „Borac“: Stolić, iz jedanaesterca Ivković, Repčić, Safet H. Alijagić i Pejčić. Peti penal u seriji nije realizovao Sabah H. Alijagić, a potom je promašio Ivković, inače najsigurniji izvođač jedanaesteraca u Borcu.
Sastav Borca: Alatović, Pejčić, Repčić, Mešić, H. Alijagić Sa., Kapetanović, Begić, Zaimbegović, H. Alijagić Safet, Ivković, Stolić

 Kvalifikacije za Republičku ligu 1976. godine 

Borac igra protiv Boksita iz Vlasenice

Prvi susret u Vlasenici
Boksit:Borac 0:2 ( 0:1)
Strijelci za Borac: Mehmedović i Arapović
Sastav Borca: Đuherić, Kapetanović S., Topalović, Kladnjak, H. Jusufović E.(Kapetanović R.), Vajzović, Tabaković, Salkić(Miladinović), Mehmedović, Nastić, Arapović

Revanš u Bosanskom Šamcu
Borac: Boksit 4:0 (2:0)
Strijelci za Borac: Nastić, Arapović, Tabaković i Madžarević

 Učešče u Kupu Jugoslavije 
Borac je svake godine učestvovao u takmičenju u Kupu Jugoslavije (ranije nazivan Kup Maršala Tita). Vrlo često se to takmičenje završavalo na granicama zone ili podsaveza. Nekoliko puta su ipak ostvareni izvanredni uspjesi pa čak i plasman u 1/16 finala Kupa. Navodimo ovdje tri velika uspjeha.

1965. godina:  Polufinale na području BiH

Borac uspjeva proći granice zone i u 1/4 finala na području BiH susreće se u Bos. Šamcu sa drugoligašem Rudarom iz Kaknja. U vrlo dobroj utakmici Borac pobjeđuje sa 2:1. 
U polufinalu Borac ugošćuje Čelik iz Zenice i gubi nakon dobrog otpora sa 4:1.

1973. godina: 1/16 finala Kupa Jugoslavije

U predtakmičenju Borac uspjeva eliminisati republičke ligaše Kozaru iz Bosanske Gradiške i Radnik iz Bijeljine i stiže u 1/16 finala gdje za protivnika ima prvoligaša OFK „Beograd“.
OFK pobjeđuje rezultatom 4:0 (2:0) golovima Turudije i Bašića po dva.
Borac igra u sastavu: Đuherić, Kapetanović S., H. Alijagić Suad, Topalović, Kapetanović R., H.Jusufović, Ivković (Jasenica), Madžarević, Begić, H. Alijagić Safet, Zaimbegović (Tunjić).
Ova utakmica je bila praktično labuđi pjev za Ivkovića, Zaimbegovića, Begića i Safeta H. Alijagića koji uskoro završavaju svoje karijere u Borcu.

1990. godina: 1/16 finala Kupa Jugoslavije

Borac za protivnika ima zagrebački Dinamo višestrukog prvaka Jugoslavije i pobjednika Kupa.
„Dinamo“ pobjeđuje rezultatom 7:0 (4:0) golovima Mlađenovića 3, Peternca 2 i Šalje 2.
Borac nastupa u sastavu: Lukić P., Ibrišimović, Tomić, Jelečević, Božić, Ević (Mešić), Mustafić, Džebić (Katić), Cvijić,Radić, Brašnjić.

 Vanjski linkovi 
 Službena stranica kluba FK Borac 

B
B
Borac Šamac